નવાઝ શરીફના પરિવારે જણાવ્યું કે, બેગમ કુલસુમની દફનવિધિ લંડનમાં નહીં પરંતુ પાકિસ્તાનમાં કરવામાં આવશે. બેગમ કુલસુમનો જન્મ ૧૯૫૦માં એક કાશ્મીરી પરિવારમાં થયો હતો અને નવાઝ શરીફ સાથે ૧૯૭૧માં તેમનાં લગ્ન થયા હતા. તેઓ નવાઝ શરીફને ચૂંટણી લડવા માટે ગેરલાયક ઠેરવાયા બાદ એનએ-૧૨૦ ચૂંટણી વિસ્તારમાંથી પાકિસ્તાની સંસદમાં પણ ચૂંટાયા હતા. તેમણે લાહોરની ફોરમેન ક્રિશ્યન કોલેજમાંથી સ્નાતકની ડિગ્રી મેળવી હતી અને પંજાબ યુનિવર્સિટીમાંથી ૧૯૭૦માં ઉર્દૂમાં માસ્ટર ડિગ્રી લીધી હતી.